hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu en de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
A blockchain rendszerek legnagyobb kihívása: skálázhatóság. Hogyan oldható meg a trilemma? | FinTechZone
írta SZEGŐ DÁNIEL | 2022. 09. 16. | Bitcoin, Blockchain, Összes hír
bitcoin | blockchain | blokklánc | Ethereum | lightning network
A kezdeti blockchain platformok, mint például a Bitcoin, vagy az Ethereum első verziói jelentős skálázhatósági problémákkal küzdenek. Ennek oka főleg az alkalmazott konszenzus algoritmus és a biztonsági erőforrásként használt számítási erőforrás.
A skálázás problémák alacsony számú és lassú tranzakciókat, illetve magas tranzakciós díjakat eredményeznek. A főbb innovációs irányok a skálázási problémák megoldására a következők.
Skálázás az első rétegben (L1 scaling)
A legtöbb újonnan induló blockchain megoldás az alapplatform részeként próbálja megoldani a skálázhatósági problémákat. Ezt hívjuk L1, első rétegbeli skálázásnak.
Ennél a megközelítésnél főleg az alapkonszenzus algoritmust próbálják meg átalakítani. Általában elmondható, hogy nem létezik ideális konszenzus algoritmus, amely egyszerre hatékony (gyors, skálázott), decentralizált és biztonságos is.
Általában két tulajdonságot lehet az előző háromból teljesíteni, amit skálázhatósági trilemmának is hívnak. A praktikus kezdeményezések egy része arra irányul, hogy egy más előnyökkel rendelkező platformot állítsanak elő, ami például gyorsabb és hatékonyabb, de kevésbé decentralizált. Ugyanakkor az elméleti kutatások nagy része arra koncentrál, feloldható-e a blockchain skálázhatósági trilemma.
További érdekes terület a konszenzus algoritmushoz lazábban kapcsolódó véges erőforrás problémák. A Proof of Work (PoW) alapú rendszereknél a véges erőforrás a számítási kapacitás, ami több problémát is felvet különösképpen a rendszer környezetvédelmi kérdéseivel kapcsolatban. A Proof of Stake-nél (PoS) a véges erőforrás gyakorlatilag egy coin vagy kriptovaluta, mely környezetvédelmi szempontból ideálisabb, azonban jelentősen ki lehet téve a piaci (keresleti, kínálati) változásoknak.
Proof of Work (PoW), Proof of Stake (PoS), Proof of Authority (PoA)
A Proof of Work (PoW) protokoll esetén, mint például a Bitcoinnál, a hálózat minden bányásza a tranzakciók verifikálásával foglalkozik.
A Proof of Stake (PoS) algoritmusnál a legnagyobb mennyiségű kripto-t birtokló felhasználók kerülnek kijelölésre blokk validálásra, akik a validálások után jutalmat kapnak.
A Proof of Authority (PoA) algoritmus egy konszenzusos modell, ahol kisszámú személyt jelölnek ki a tranzakció validálására a hálózatban.
Egy további érdekes kritikus probléma a megnövekedett tranzakciószámból eredő megnövekedett mentési követelmények kezelése. Ennek egyik lehetséges megoldása a különféle multichain és sharding megoldások, ahol egy blockchain helyett több különböző chain-ben és/vagy csomóponton tároljuk az adatokat.
Az ESG vonzóbbá teheti a FinTech cégeket. Ezekre érdemes odafigyelni a befektetés előtt | 2022.05.19.
A Fintech és az ESG kapcsolatában a legtöbbször a blockchain alapú technológiák, a kriptoeszközökkel és azok bányászatával kapcsolatos környezetvédelmi aggályok kerülnek szóba. A Fintech és az ESG kapcsolata azonban ennél sokkal több rétegű, az ESG-ből nem csak az “E”, azaz a környezetvédelmi szempont lényeges, hanem az “S”, azaz a szociális aspektusa is izgalmas, nem is beszélve a sokszor elfeledett “G”-ről, ami pedig a Fintech vállalatok vezetésére, annak értékeire vonatkozik.
Skálázás a második rétegben (L2 scaling)
A blockchain skálázásnak egy másik megközelítése az úgynevezett második rétegbeli skálzás. Itt lényegében az történik, hogy a tranzakciót nem a blockchainen hajtjuk végre, hanem a blockchainen kívül oly módon, hogy a protokoll hasonló erősségű biztonsági garanciákat adjon, mintha a tranzakciót on-chain hajtottuk volna végre.
Ez a megoldás lehetőséget biztosít már létező blockchain platformok skálázására is anélkül, hogy az alapplatformot meg kellen változtatni.
A három fő második rétegbeli skálázási megközelítés a csatornák, a rollup-ok és a sidechain-ek.
Csatornák esetében a tranzakciókat off-chain visszük, úgynevezett csatornára és közvetlen vagy közvetett módon kicseréljük a két szereplő között.
A megoldásnál a legelső és a legutolsó tranzakciót visszük fel a blockchainre, de a kettő között lévő tranzakciókat nem, így azok olcsón és gyorsan lesznek végrehajtva.
A megoldás segítségével a tranzakciók áteresztőképességének csak a hálózati sávszélesség szab határt, így akár másodpercenkénti millió tranzakció sebesség is elképzelhető.
Csatorna alapú megoldást használ például a Bitcoin fölötti úgynevezett lightning network és az Ethereumra kifejlesztett Raiden.
Hasonló alapötlettel, de technikailag teljesen máshogy működnek az úgynevezett rollup-ok.
Egy rollup-nál megpróbálunk nagy mennyiségű tranzakciót off-chain vinni és itt végrehajtani. A végrehajtás eredményét pedig visszaimportálni a blockchainre, de oly módon, hogy nyilvános módon ellenőrizhető legyen, hogy az eredmény ténylegesen érvényes e.
Gyakorlatban kétféle rollupot szoktak használni.
Az úgynevezett optimista rollup-nál az eredmény hitelességét validátorok határozzák meg, akik valamiféle token jutalalmat kapnak azért, hogy az eredmény ténylegesen megfelelő legyen. Gyakorlatban így közgazdaságtani garancia van a helyes eredményre.
Ezzel ellentétben az úgynevezett ZK rollupok-nál a vissza importált eredmény helyes voltára kriptográfiai garancia adható az úgynevezett zero knowledge proof alapú kriptográfiai rendszerekkel, melyek azonban erősen kutatás-fejlesztés fázisban vannak.
Egy teljesen más megközelítést reprezentál az úgynevezett sidechain alapú skálázás.
Itt lényegében nem egy blockchainünk van, hanem kettő vagy több teljesértékű blockchain rendszer van egymással integrálva.
Jellemzően a fő blockchainbe van beintegrálva egy al-blockchain (sidechain) úgy, hogy az al-blockchain fontosabb állapotváltozásai a fő-blockchainben is rögzítésre kerülnek.
Az al-blockchain általában valamiféle egyszerűsített konszenzus algoritmussal működik, mely hatékonyabb, gyorsabb és nagyobb számú tranzakciók végrehajtására ad lehetőséget. Így összességében nagyobb tranzakciós hatékonyság érthető el.
Konklúzióként elmondhatjuk, hogy a blockchain platformok skálázása egy nagyon aktívan kutatott és fejlesztett terület. Természetesen sok tennivaló van még hátra, azonban érdemes látni, hogy
egyes rendszerek elméleti kapacitása, mint például a lightning network már most is megközelíti a VISA hálózat kapacitását. Ez a trend várhatóan a közeljövőben tovább fejlődik és fokozódik.
“Egy-két évtizeden belül minden informatikai szolgáltatásnak lesz blockchain kapcsolódása” – exkluzív interjú Vágujhelyi Ferenccel, a Blockchain Koalíció elnökével | 2022.04.06.
Minden gazdasági szektorban, ahol digitálisan reprezentált értékek decentralizált, azaz külső tekintély nélküli, hiteles nyilvántartására van szükség, ott megjelenik a blockchain technológia.
Címlapfotó: stock.adobe.com by Kit8 d.o.o. | Licenc: FinTech Group
← Együttműködik az MNB és a Digitális Euró Szövetség 1,5 millió bankkártyát regisztráltak az Apple Pay-be, Google Pay-be, Simple-be, mobiltárca alkalmazásokban Magyarországon →
DLT Architect   LinkedIn: https://www.linkedin.com/in/daniel-szego/ GitHub: https://github.com/Daniel-Szego Blog: http://danielszego.blogspot.com/
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.